अक्षय कुमार की नागरिकता पर इस बॉलीवुड एक्टर ने किया ट्वीट, 'खिलाड़ी' ने इस अंदाज में दिया जवाब  
अक्षय कुमार का आया ट्वीट
बॉलीवुड एक्टर को किया रिप्लाई
नागरिकता विवाद पर है ये ट्वीट
अक्षय कुमार (Akshay Kumar) की नागरिकता को लेकर कुछ समय पहले काफी विवाद हुआ था और सोशल मीडिया पर कई तरह के रिएक्शन भी आए थे. विवादों को देखते हुए अक्षय कुमार (Akshay Kumar) ने बयान जारी किया था और बताया था कि उनके पास कैनेडियन पासपोर्ट है. अक्षय कुमार ने इसे लेकर ट्विटर पर अपना बयान भी जारी किया था. बॉलीवुड एक्टर अनुपम खेर (Anupam Kher) ने ट्वीट के जरिये अक्षय कुमार का सपोर्ट किया था. अनुपम खेर का ये ट्वीट भी काफी वायरल हुआ था. अक्षय कुमार (Akshay Kumar) ने अब जाकर इस ट्वीट पर रिप्लाई किया है और इस ट्वीट को भी खूब पढ़ा जा रहा है. 

Dear @akshaykumar! Have been reading about you explaining to certain people about your loyalty to our country. Stop it! Their real profession is to make people like you & me feel defensive for talking in favour of India. You are a doer. You don't need to explain to anybody.????????

अनुपम खेर (Anupam Kher) ने अक्षय कुमार (Akshay Kumar) की नागरिकता पर मचे घमासान के दौरान ट्वीट किया थाः 'डियर अक्षय कुमार! मैंने कई जगह पढ़ा कि आपको देश के प्रति अपनी वफादारी को कई लोगों के सामने सिद्ध करना पड़ रहा है. इसे बंद करो! इन लोगों का काम ही है कि देश के बारे में बात करने वाले आप और मेरे जैसे लोगों को डिफेंसिव फील कराएं. आप कर्म करने में यकीन करते हैं. आपको किसी को किसी तरह की सफाई देने की जरूरत नहीं है.'
 

Dearest @AnupamPKher ji, duly noted, also thank you for this and thank you for being more of a friend than a colleague. Hugs https://t.co/l88UO8576t

अनुपम खेर (Anupam Kher) के इस ट्वीट पर अक्षय कुमार ने कुछ इस तरह से रिएक्शन दिया हैः 'प्रिय अनुपम खेर जी,  आपका ट्वीट देखा, आपका इसके लिए शुक्रिया. और एक सहकर्मी से ज्यादा दोस्त होने की खातिर आपका शुक्रिया. हग्स.' इस तरह अक्षय कुमार ने अनुपम खेर के सपोर्ट के लिए अपना आभार जताया है. 

pic.twitter.com/i0JEmbFh9c

अक्षय कुमार (Akshay Kumar) ने ट्वीट किया था, 'मेरी नागरिकता और को लेकर बेवजह कि दिलचस्पी और नकारात्मकता को मैं समझ ही नहीं पा रहा हूं. मैंने कभी इस बात से न तो इनकार किया और न ही छिपाया कि मेरे कैनेडियन पासपोर्ट है. लेकिन यह भी सच है कि पिछले सात साल से मैं कनाडा नहीं गया हूं. मैं भारत में काम करता हूं, और अपने सारे टैक्स यहीं देता हूं.' इस तरह अक्षय कुमार ने उन विवादों को शांत करने की कोशिश की है जो उनकी नागरिकता को लेकर पैदा हुआ है.'